ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΙΑΤΡΙΚΗΣ

ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ

ΣΧΟΛΗ ΚΟΙΝΩΝΙΚΩΝ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ

ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

ΔΙΙΔΡΥΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

**ΚΡΙΤΙΚΗ ΣΚΕΨΗ ΚΑΙ ΗΠΙΕΣ ΔΕΞΙΟΤΗΤΕΣ (SOFT SKILLS)**

**ΣΤΙΣ ΒΙΟΪΑΤΡΙΚΕΣ ΚΑΙ ΚΟΙΝΩΝΙΚΕΣ ΕΠΙΣΤΗΜΕΣ**

**Οδηγίες συγγραφής μεταπτυχιακής διπλωματικής εργασίας**

Θεσσαλονίκη, Ιανουάριος 2021

1. Γενικές πληροφορίες
2. Μορφή διατριβής
   1. Εξώφυλλο
   2. Σελίδα πνευματικών δικαιωμάτων (copyright)
   3. Πρόλογος
   4. Ευχαριστίες (προαιρετικά)
   5. Περιεχόμενα
   6. Γενικό μέρος
   7. Ειδικό μέρος
      1. Σκοπός
      2. Υλικό και μέθοδος
      3. Στατιστική ανάλυση
      4. Αποτελέσματα
      5. Συμπεράσματα
   8. Περίληψη
   9. Summary
   10. Βιβλιογραφία
3. Γενικές πληροφορίες

Η μεταπτυχιακή διπλωματική διατριβή θα πρέπει να ακουλουθεί τις παρακάτω οδηγίες. Απαραίτητο βήμα για την ορκομωσία του φοιτητή, σύμφωνα με την υπ’ αριθμ. 10580/3-11-06 απόφαση του Πρυτανικού Συμβουλίου, είναι η κατάθεση της σε ηλεκτρονική μορφή στη βιβλιοθήκη του ΑΠΘ. Η διαδικασία υποβολής και τα απαραίτητα έγγραφα αναγράφονται στην ιστοσελίδα [www.lib.auth.gr](http://www.lib.auth.gr).

Η διατριβή έχει τη μορφή επιστημονικού άρθρου. Προτείνεται η χρήση παθητικής φωνής και παρελθοντικών χρόνων. Θα πρέπει να είναι δακτυλογραφημένη με βάση τα παρακάτω:

* Χαρτί μεγέθους Α4
* Γραμματοσειρά: Times New Roman
* Μέγεθος γραμματοσειράς: 12 pt
* Διάστιχο: 1 ½
* Περιθώρια: 2,45 εκ. (1 ίντσα) από κάθε πλευρά της σελίδας
* Λέξεις:από-15000 σε συνεννόηση με τον επιβλέποντα
* Επικεφαλίδες κεφαλαίων: έντονη γραφή και κεφαλαία γράμματα μεγέθους 14 pt με κεντρική στοιχίση
* Eπικεφαλίδες υποκεφαλαίων: έντονη γραφή και πεζά γράμματα, μέγεθος γραμματοσειράς 12 pt με αριστερή στοίχιση
* Επικεφαλίδες υποκεφαλαίων 1ης τάξης: έντονα πεζά γράμματα με αριστερή στοίχιση και απόσταση 1½ από το κείμενο, άνωθεν και κάτωθεν αυτών
* Επικεφαλίδες υποκεφαλαίων 2ης τάξης: πλάγια πεζά γράμματα με αριστερή στοίχιση και απόσταση 1½ από το κείμενο, άνωθεν και κάτωθεν αυτών
* Επικεφαλίδες υποκεφαλαίων 3ης τάξης: απλά πεζά γράμματα με αριστερή στοίχιση και απόσταση 1½ από το κείμενο, άνωθεν και κάτωθεν αυτών
* Πίνακες και εικόνες με συνεχή αρίθμηση για κάθε κεφάλαιο ξεχωριστά, λεζάντα από κάτω, αριστερή στοίχιση, πεζά γράμματα, έντονη γραφή μόνο στην αρίθμηση. (πχ. **Πίνακας 1.3**, **Εικόνα 2.1** κλπ)
* Αν ο πίνακας υπερβαίνει τη σελίδα τότε στην επόμενη να καταγράφεται ο τίτλος κάθε στήλης
* Βιβλιογραφία μέσα στο κείμενο με αριθμητικό εκθέτη κατά αύξοντα αριθμό

1. Μορφή διατριβής
   1. Εξώφυλλο

* 4 εκατοστά από το ανώτερο μισό του εξώφυλλου να αναφέρεται με κεφαλαία στοιχισμένα στο κέντρο:

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΙΑΤΡΙΚΗΣ

(μέγεθος γραμματοσειράς 14)

+

ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ

ΣΧΟΛΗ ΚΟΙΝΩΝΙΚΩΝ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ

ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

* 10 εκατοστά από το ανώτερο μισό του εξώφυλλου να αναφέρεται με κεφαλαία στοιχισμένα στο κέντρο:

ΔΙΙΔΡΥΜΑΤΙΚΟ /ΔΙΑΤΜΗΜΑΤΙΚΟ/ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

«………………………………………………………………»

(μέγεθος γραμματοσειράς 14pt)

* 15 εκατοστά από το ανώτερο μισό του εξώφυλλου να αναφέρεται με κεφαλαία στοιχισμένα στο κέντρο:

ΘΕΜΑ

«Ο τίτλος της μεταπτυχιακής σας διατριβής με πεζά»

(μέγεθος γραμματοσειράς 14pt)

* 19 εκατοστά από το ανώτερο μισό του εξώφυλλου να αναφέρεται με κεφαλαία στοιχισμένα στο κέντρο:

ΥΠΟ

ΤΟ ΟΝΟΜΑ ΣΑΣ

Η ΕΙΔΙΚΟΤΗΤΑ ΣΑΣ μόνο για κάτοχους ειδικότητας

(μέγεθος γραμματοσειράς 14pt)

9 εκατοστά από το κατώτερο μισό του εξώφυλλου να αναφέρεται με πεζά στοιχισμένα στο κέντρο:

Επιβλέπων/ουσα

(Ονοματεπώνυμο)

(μέγεθος γραμματοσειράς 14pt)

* 5 εκατοστά από το κατώτερο μισό του εξώφυλλου να αναφέρεται με κεφαλαία στοιχισμένα στο κέντρο:

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΔΙΑΤΡΙΒΗ

ΘΕΣΣΑΛΟΝΙΚΗ 20…

(Η χρονολογία θα πρέπει ν' αναφέρεται στο έτος αποδοχής της Διατριβής)

(μέγεθος γραμματοσειράς 14pt)

2.2 Σελίδα πνευματικών δικαιωμάτων (copyright)

Αντιγράψτε το παρακάτω κείμενο στην πρώτη σελίδα μετά τον τίτλο. Σε αυτή τη σελίδα δε θα αναγράφεται τίτλος.

Δηλώνω υπεύθυνα ότι η διπλωματική εργασία έχει συνταχθεί από εμένα και κανένα μέρος της δεν είναι αντιγραμμένο από έντυπες ή ηλεκτρονικές πηγές, μετάφραση από ξενόγλωσσες πηγές και αναπαραγωγή από εργασίες άλλων ερευνητών ή φοιτητών. Όπου έχω βασιστεί σε ιδέες ή κείμενα άλλων, έχω προσπαθήσει με όλες μου τις δυνάμεις να το προσδιορίσω σαφώς μέσα από την καλή χρήση αναφορών ακολουθώντας την ακαδημαϊκή δεοντολογία.

**Οι απόψεις και τα συμπεράσματα που περιέχονται σε αυτό το έγγραφο εκφράζουν το συγγραφέα και δεν πρέπει να ερμηνευτεί ότι εκφράζουν τις επίσημες θέσεις του Α.Π.Θ.**

Ονοματεπώνυμο: (ΧΕΙΡΟΓΡΑΦΑ ΤΟ ΟΝΟΜΑΤΕΠΩΝΥΜΟ)

Υπογραφή : (Η ΥΠΟΓΡΑΦΗ ΣΑΣ)

Ημερομηνία : (ΧΕΙΡΟΓΡΑΦΑ ΤΗΝ ΗΜ/ΝΙΑ)

2.3 Πρόλογος

Αποτελεί μια σύντομη αναφορά στο αντικείμενο και περιεχόμενο της εργασίας.

2.4 Ευχαριστίες (προαιρετικά)

Αναφορά και αναγνώριση όσων βοήθησαν ουσιαστικά στη διάθεση και συλλογή στοιχείων, ο επιβλέπων καθηγητής της διατριβής, εργαστήρια αλλά και όσοι συνέβαλαν (επιστημονικά, ηθικά, οικονομικά, με παροχή στοιχείων κλπ) στην ολοκλήρωσή της.

2.5 Περιεχόμενα

* έντονη και κεφαλογράμματη γραμματοσειρά, μεγέθους 14pt και κεντρική στοίχιση.

Ο πίνακας των περιεχομένων πρέπει να περιέχει όλα τα τμήματα της μεταπτυχιακής διατριβής σας με τις εξής εξαιρέσεις: σελίδα τίτλου, αφιέρωση (αν υπάρχει), σελίδα ευχαριστιών. Στην επικεφαλίδα του κάθε κεφαλαίου προηγείται η αρίθμηση, καθώς επίσης πρέπει να περιλαμβάνονται οι τίτλοι των κεφαλαίων και των υποκεφαλαίων.

Οι τίτλοι των υποκεφαλαίων θα πρέπει να αρχίζουν από παράγραφο τριών έως πέντε διαστημάτων προς τα δεξιά του περιθωρίου των τίτλων των κεφαλαίων. Οι αριθμοί των σελίδων στον πίνακα περιεχομένων πρέπει να τοποθετούνται στο δεξιό περιθώριο. Μεταξύ δύο κεφαλαίων πρέπει να υπάρχει μία κενή γραμμή, ενώ γενικά θα πρέπει να χρησιμοποιείται μονό (1) διάστημα.

2.6 Γενικό μέρος

Αποτελεί την ανασκόπηση της σχετικής, με το θέμα της διατριβής σας, βιβλιογραφίας. Δώστε έμφαση στα ευρήματα, στα μεθοδολογικά θέματα και στα σημαντικότερα συμπεράσματα. Ακολουθήστε μια λογική συνέχεια ανάμεσα στις παλαιότερες και στις νεότερες μελέτες. Προτιμήστε πρόσφατες βιβλιογραφικές αναφορές (τελευταίων 10 ετών).

Το Γενικό μέρος θα πρέπει να αποτελεί το 1/3 της διατριβής, με αριθμημένα κεφάλαια και υποκεφάλαια.

2.7 Ειδικό μέρος

Το Ειδικό μέρος θα πρέπει να αποτελεί τα 2/3 της διατριβής.

2.7.1 Σκοπός

Αναφέρετε τον σκοπό της μεταπτυχιακής διατριβής και περιγράψτε συνοπτικά τη μεθοδολογία (χρήση παθητικής φωνής και ΜΟΝΟ στη μεθοδολογία χρήση ενεστώτα και στιγμιαίου μέλλοντα).

2.7.2 Υλικό και μέθοδος

Περιγράψτε αναλυτικά τα χαρακτηριστικά των υπό μελέτη δειγμάτων (π.χ. αριθμός ασθενών, ηλικία, φύλο), καθώς και τη μεθοδολογία που ακολουθήσατε. Όταν αναφέρεστε σε ουσίες, αντισώματα, ELISA kit, συσκευές κλπ, θα πρέπει μέσα σε παρένθεση να αναφέρετε τον κωδικό του είδους, τον προμηθευτή, την πόλη και χώρα προέλευσης.

2.7.3 Στατιστική ανάλυση

Αναφέρετε την στατιστική ανάλυση καθώς και το λογισμικό που χρησιμοποιήθηκε.

2.7.4 Αποτελέσματα

Παρουσίαση των αποτελέσματων σας σε μια λογική σειρά με κείμενα, πίνακες και διαγράμματα. Δώστε έμφαση και περιγράψτε τα σημαντικά αποτελέσματα.

2.7.5 Συζήτηση

Δώστε έμφαση στην εγκυρότητα και το θεωρητικό αντίκτυπο των αποτελεσμάτων. Παρουσιάστε τα δυνατά σημεία της μεταπτυχιακής εργασίας. Δείξτε τί είναι νέο και σημαντικό στην εργασία σας, συγκρίνοντας τα ευρήματά σας με τη διεθνή βιβλιογραφία.

2.8 Περίληψη

Θα πρέπει να αναφέρονται επιγραμματικά ο σκοπός της μελέτης, υλικά και μέθοδος, τα βασικά αποτελέσματα και τα κύρια συμπεράσματα με ανώτερο όριο τις 300 λέξεις.

2.9 Summary

Συντάξτε περίληψη της μεταπτυχιακής διατριβής στα αγγλικά.

2.10 Βιβλιογραφία

Οι πηγές πρέπει να παρατίθενται κατ’ αύξοντα αριθμό και να παρουσιάζονται με βάση το Σύστημα Βανκούβερ (Vancouver Numbered System).

Αναφορά σε βιβλίο

Γράφονται κατά σειρά:

1. Τα επώνυμα και τα αρχικά των ονομάτων των συγγραφέων (μέχρι 6, από 7 και πάνω γράφουμε et al ή και συν.). Στο τέλος του ονόματος του τελευταίου συγγραφέα βάζουμε τελεία και αφήνουμε κενό.
2. Ο τίτλος του βιβλίου. Μετά βάζουμε τελεία και κενό.
3. Η έκδοση (αν δεν είναι η πρώτη). Μετά βάζουμε τελεία και κενό.
4. Ο τόπος έκδοσης. Μετά βάζουμε άνω και κάτω τελεία και κενό
5. Ο εκδότης. Μετά βάζουμε κόμμα ή ελληνικό ερωτηματικό και αφήνουμε κενό.
6. Η χρονιά έκδοσης. Μετά βάζουμε τελεία.

Αναφορά σε άρθρο περιοδικού

Γράφονται κατά σειρά:

1. Το ονόματα των συγγραφέων (όπως και στην περίπτωση της αναφοράς σε βιβλίο).
2. Ο τίτλος του άρθρου (όπως και στην αναφορά σε όνομα βιβλίου).
3. Ο τίτλος του περιοδικού (με τη συντομογραφία που εμφανίζεται στο PubMed). Μετά αφήνουμε ένα κενό.
4. Η χρονιά έκδοσης. Μετά βάζουμε ελληνικό ερωτηματικό και δεν αφήνουμε κενό.
5. Ο τόμος και το τεύχος. Δεν αφήνουμε κενό ανάμεσα, αλλά βάζουμε τον αριθμό του τεύχους σε παρένθεση. Μετά βάζουμε άνω και κάτω τελεία.
6. Τον αριθμό των σελίδων (δεν γράφουμε το ψηφία που εννοούνται). Μετά βάζουμε τελεία.

Αναφορά σε ηλεκτρονικές πηγές

**Συγγραφείς** (τελεία, κενό) **Τίτλος άρθρου** (τελεία, κενό ) **Τίτλος ηλεκτρονικού περιοδικού με συντομογραφία** (κενό) [serial online] (κενό), **Έτος δημοσίευσης** (κενό) [ημερομηνία που προσπελάστηκε] **Τόμος** (χωρίς κενό) **Τεύχος** (μέσα σε παρένθεση, άνω και κάτω τελεία), **Σελίδες** (τελεία, κενό) **Διαθέσιμο από/ Available from** (άνω και κάτω τελεία, κενό) URL (υπογραμμισμένο)

Άλλες αναφορές

Η αναφορά σε πρακτικά συνεδρίου γίνεται με τρόπο παρόμοιο με αυτόν που γίνεται η αναφορά σε βιβλία.